Nuutste DVD en CD
Buster die Brak is terug, en die keer ontmoet hy vir BELLA, sy aangenome MARMOT sussie. Hulle leer vinnig twee is beter as een! In Tannie Terapeut se speelkamer begin 'n nuwe avontuur en leer kinders hoe GOD ELKEEN op 'n ander manier SLIM gemaak het. Hulle ontdek ook vir SLIMSTIEKS (die talente stokkie), 'n pratende storieboek en allerhande nuwe maatjies. MAAR, die nare en wrede Koning DOMSTIEKS het 'n plan. Hy wil kinders se talente steel en hulle boonop laat glo hulle is DOM! Sal SLIMSTIEKS die geveg teen DOMSTIEKS kan wen?
Kry die splinternuwe DUBBEL CD met 13 NUWE liedjies & 13 Terapeutiese Stories geskryf deur Spelterapeut, Arette Burger. Met die stemme van Lianie May as Bella, Hendri Myburgh as Buster & storieverteller San-Marié Nel as Buster se mamma. Liedjies geskryf deur gewilde liedjieskrywer Johan Vorster.
Tags: Nuutste DVD en CD Liefdesbootjie sink vir Hollywood-grote, maar hulle bly 'goeie vriende'
JY LEES NOU Liefdesbootjie sink vir Hollywood-grote, maar hulle bly 'goeie vriende'
Die twee het verlede Mei begin uitgaan en ’n maand later hul debuut as paartjie gemaak op die rooi tapyt by die première van The Secret Life of Pets in New York.
Captain America (Chris Evans) en sy komediant-meisie, Jenny Slate, se verhouding is verby. ’n Bron het aan Us Weekly gesê hulle het onlangs uitgemaak en is steeds “baie goeie vriende”.
A photo posted by Us Weekly (@usweekly) on Feb 8, 2017 at 10:38am PST
Jenny (34) het by die Sundance-rolprentfees in Utah verlede maand haar rolprentster-kêrel se lof besing en hom “ ’n wonderlike ou” genoem. Toe het die smoorverliefde Jenny Chris haar “droom gr. 7-kêrel” genoem. “Ons het mekaar nie geken toe ons grootword nie, maar ons het sowat ’n halfuur se ry van mekaar af grootgeword,” het sy gesê. “Ons was ’n ruk lank vriende.” Die komediant was voorheen met Dean Fleischer-Camp getroud, terwyl Chris (35) met Kate Bosworth, Minka Kelly en Jessica Biel uitgegaan het. Jessica is nou met Justin Timberlake getroud.
A photo posted by paradiswinter84 (@paradiswinter84) on Feb 9, 2017 at 1:17am PST
Jenny en Chris werk steeds saam en sal binnekort hoofrolle in die drama Gifted vertolk.
Tydens ’n verskyning op Anna Faris se potgooi Unqualified verlede April, het Jenny erken sy was ’n bietjie geïntimideer deur die ster van The Avengers toe hulle mekaar die eerste keer as mede-akteurs ontmoet.
“Ek het nie geweet wat om te verwag toe ek Chris ontmoet nie,” het sy verduidelik. “Ek was ’n bietjie bang, want ek het gevoel of ek ken hom nie. Hy is ’n reuseman met groot spiere en hy is Captain America. Hoe sou ons ooit aanklank vind?
“Die eerste aand toe ons saam kuier, het ek gedink: ‘Sjoe, ek kan maklik 90 uur saam met Chris kuier.’ ”